b'\n_START_ARTICLE_\nKerber (mjesec)\n_START_SECTION_\nOtkri\xc4\x87e\n_START_PARAGRAPH_\nOtkrio ga je tim Pluto Companion Search Team svemirskog teleskopa Hubble 28. lipnja 2011. pomo\xc4\x87u \xc5\xa0irokokutne Kamere 3 tijekom potrage za mogu\xc4\x87im planetarnim prstenovima. Daljnja promatranja obavljena su 3. i 28. srpnja te je kao novo otkriveni mjesec potvr\xc4\x91en 20. srpnja 2011. Kasnije je prona\xc4\x91en i u Hubbleovim arhivskim snimkama od 15. velja\xc4\x8de 2006. i 25. lipnja 2010. Budu\xc4\x87i sjaj S/2011 (134340) iznosi oko 10% Niktinog, otkriven je uporabom osam minutne ekspozicije \xc5\xa1to nije bio slu\xc4\x8daj tijekom ranijih promatranja.\n_START_SECTION_\nOrbita\n_START_PARAGRAPH_\nAktualna promatranja sugeriraju kru\xc5\xbenu, ekvatorijalnu orbitu s polumjerom od oko 59.000 km. Orbitiraju\xc4\x87i u podru\xc4\x8dju izme\xc4\x91u Nikte i Hidre, punu orbitu oko Plutona napravi svaka 32,1 dana. Navedeni period blizak je 1:5 orbitalnoj rezonanci s Haronom s vremenskim raskorakom manjim od 0,6%.\n_START_SECTION_\nFizi\xc4\x8dka svojstva\n_START_PARAGRAPH_\nS procijenjenim promjerom od 13 do 34 km, S/2011 (134340) 1 je vjerojatno Plutonov najmanji poznati mjesec (nakon Stiksa \xc4\x8diji se promjer procjenjuje na 10 do 25 km). Navedena procjena izvedena je iz mogu\xc4\x87eg geometrijskog albeda u rasponu od 0,06 do 0,35.'